Bente Geving

Bente Geving (født 29. september 1952 i Kirkenes) er en norsk samisk fotograf og bildekunstner. Hun vokste opp i Asker og har bodd flere år i Maastricht, Berlin og Hamburg. Etter syv år i Tinn i Telemark er hun nå bosatt i Enebakk.

Geving er representert i samlingene ved Nordnorsk Kunstmuseum i Tromsø, Berlinische Galerie i Berlin, Preus Museum i Horten, Sogn og Fjordane Kunstmuseum og De Samiske Samlinger i Karasjok. 

I flere av sine prosjekter har hun beskjeftiget seg med sin samiske opprinnelse. I utstillingene «Anna, Inga og Ellen» på Fotogalleriet i Oslo 1988 og «Glemte Bilder» ved Preus Museum i Horten 2005 var slekten hennes fra Sandnes i Sør-Varanger et sentralt tema. 

Hun fikk arbeidsstipend fra Kultursenatet i Berlin i 1992. I 1999 fikk hun ettårig arbeidsstipend fra Utvalget for statens stipend og garantiinntekter for kunstnere. I 2000 var hun stipendiat på Edvard-Munch-Haus i Warnemünde i Tyskland og i 2001 mottok hun John Savio-stipendet fra Samisk kunstnerforbund. Hun har hatt separatutstillinger og deltatt i gruppeutstillinger i flere europeiske land siden 1979. Hun er tilknyttet bildebyrået Samfoto. 

Geving har også bakgrunn som musiker, og deltok på 1970-tallet i visegruppa Amtmandens døtre. På 2000-tallet har hun deltatt i kvinnebandet Halvsøstra.

Bibliografi 
 Muora ii galgga sojahit eambbo go gierdá (sammen med Synnøve Persen), Idut forlag, (1999) ISBN 82-7601-046-6
 Down Under Up North (sammen med Per Berntsen), Tschudi Shipping Company (2010) ISBN 978-82-998431-0-2

Utstillinger 
 1982 Fotogalerie Bella Ciao, Maastricht.
 1987 «Licht und dunkel», Fotodesign, Berlin.
 1988 «Anna, Inga og Ellen» Fotogalleriet, Oslo, Galleri Malmklang, Kirkenes.
 1989 «Anna, Inga og Ellen», Sør-Varanger Museum, Tromsø Museum.
 1990 «Rubiner og brostein», Goete-instituttet, Oslo.
 1991 «Rubin und Pflasterstein» Studio im Hochhaus, Berlin
 1992 «Urton – Urban», Fotogalleriet, Oslo.
 1993 «Bilder» med Brigitte Hempel, Fotogalerie am Helsingforser Platz, Berlin.
 1996 «Bivdu (Jakt)», Savio-Museet i Kirkenes, Severomorsk i Russland, Bodø Kunstforening, Troms Fylkeskultursenter i Tromsø, Stabbursnes Naturhus og Museum i Indre Billefjord og Varjjat Sámi Musea i Varangerbotn.
 1996 «Reise», Kampnagel, Hamburg, Tyskland.
 1997 «Jakt», Stenersenmuseet, Oslo.
 1998 «Jakt», Galleri 54, Göteborg.
 1999 «Reise», Galleri Holmenbukta, Asker.
 2001 «Asker» med Liv Mette Larsen, Galerie Kai Hilgemann, Berlin.
 2001 «Übersehen» med Petra Schoenewald, Edvard-Munch-Haus, Warnemünde.
 2002 «Valfart» Riddu Riddu Festivala, Kåfjord i Troms – Savio museet, Kirkenes.
 2003 «Valfart» Alta Kunstforening – Tinn Kunstforening, Rjukan.
 2004 «Valfart» Galleri Holmenbukta, Asker.
 2005 «Glemte bilder» med Jamie Parslow, Preus Museum, Horten.
 2005 «Glemte bilder» Tinn Kunstforening, Rjukan.
 2005 «Rød gul blå» med Liv Mette Larsen, Asker Kunstforening i Asker kulturhus.
 2006 «Glemte bilder» Samisk kunstnersenter, Karasjok.
 2006 «Glemte bilder» Sogn og Fjordane Kunstmuseum, Eikaasgalleriet, Jølster.
 2008 «Rød» Galleri Taide, Rjukan.
 2010 «Sydvaranger 2008 – 2009» med Per Berntsen, Mekanisk verksted, Kirkenes.

Referanser

Eksterne lenker 
 Bandet Halvsøstra

Norske fotografer